Diari Oficial de la Generalitat Valenciana


Sumari del DOGV 9570, del 06-04-2023 (2023/3684)

RESOLUCIÓ de 31 de març de 2023, de la consellera de justícia, Interior i Administració Pública, per la qual es publica l'acord de 2 de març de 2023, de la Junta Electoral Central, pel qual s'aproven els models de les actes que han d'utilitzar les meses i juntes electorals en les eleccions a Les Corts Valencianes de 2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9570

Data del DOGV
:   06-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3684


Data del document
:   31-03-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 31 de març de 2023, de la consellera de justícia, Interior i Administració Pública, per la qual es publica l'acord de 2 de març de 2023, de la Junta Electoral Central, pel qual s'aproven els models de les actes que han d'utilitzar les meses i juntes electorals en les eleccions a Les Corts Valencianes de 2023. [2023/3684]  
D'acord amb el que es preveu en l'article 6 del Decret 5/2019, de 16 de juny, del president de la Generalitat i l'article 4 del Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública, resolc:  
  
Primer  
Publicar en el Diari Oficial de la Generalitat Valenciana l'Acord de 2 de març de 2023, de la Junta Electoral Central, pel qual s'aproven els models de les actes que han d'utilitzar les meses i juntes electorals de les eleccions a Les Corts Valencianes de 2023, dictat en virtut de l'article 19.1, lletra g, de la Llei orgànica 5/1985, de 19 de juny, del règim electoral general.  
  
Segon  
Els models de les actes indicades estan previstos en l'Ordre 3/2023, de 27 de març, de la consellera de Justícia, Interior i Administració Pública, de modificació dels annexos del Decret 168/2010, de 15 d'octubre, del Consell, pel qual es determinen les condicions dels locals i les característiques de les urnes, paperetes, sobres i altra documentació electoral a utilitzar en les eleccions a Les Corts (DOGV 9565, 30.03.2023), a la qual es pot accedir mitjançant l'enllaç següent:  
  
https://dogv.gva.es/datos/2023/03/30/pdf/2023\_3375.pdf  
  
València, 31 de març de 2023.- La consellera de Justícia, Interior i Administració Pública: Gabriela Bravo Sanestanislao.  
  
  
«ACORD de 2 de març de 2023, de la Junta Electoral Central, pel qual s'aproven els models de les Actes a utilitzar per les Meses i Juntes Electorals en les eleccions a Les Corts Valencianes 2023  
  
La Junta Electoral Central, en la sessió del dia de la data, ha adoptat l'acord que es transcriu respecte de l'assumpte de referència.  
  
Exp. 261/417  
Autor: Conselleria de Justícia, Interior i Administracions Públiques de la Comunitat Valenciana.  
Models d'actes a utilitzar per les Meses i Juntes Electorals en les eleccions a Les Corts Valencianes de 28 de maig de 2023.  
  
ACORD  
  
1. Aprovar els models d'actes a utilitzar en les eleccions a Les Corts Valencianes, de conformitat amb el que s'estableix en l'article 19.1.g de la Llei orgànica del Règim Electoral General, a proposta de la Conselleria de Justícia, Interior i Administració Pública de la Generalitat Valenciana, per les Meses electorals: d'escrutini i de sessió; i els models d'actes a utilitzar per les Juntes Electorals: de constitució, d'escrutini general, de les sessions de l'escrutini general i de proclamació d'electes, així com els models d'actes de constitució i d'escrutini del vot de les persones inscrites en el cens electoral de residents absents a l'estranger, amb les següents observacions:  
  
- Per a donar compliment a la nova redacció de l'article 75.14 LOREG és necessari modificar l'acta d'escrutini per a la votació de les persones inscrites en el cens electoral de residents absents a l'estranger, a fi de possibilitar la publicitat de les dades del vot rebut en cada Junta Electoral Provincial desglossats per consolat d'emissió. A aquest efecte, es remet el model que ha confeccionat el Ministeri de l'Interior, el qual s'ajusta a la normativa vigent, en el qual ha de constar la signatura dels assistents a l'escrutini del vot CERA en cada pàgina de l'acta.  
  
2. Traslladar el present acord a la Conselleria de Justícia, Interior i Administració Pública de la Generalitat Valenciana, que ordenarà la publicació en el Butlletí Oficial de la Comunitat Autònoma.  
  
Palau del Congrés dels Diputats, de 2 de març de 2023  
  
El president  
Miguel Colmenero Menéndez de Luarca»